Seminarski rad, uz podjednako zalaganje, rade svi studenti u grupi. Seminarski rad treba da bude urađen u PowerPoint (2007) prezentaciji, tako da svaki slajd bude u istom fontu i jednom pismu (latinica ili ćirilica). Minimalan broj slajdova 20 (tekst i slike). **Rok** za slanje Seminarskog rada na moju e-mail adresu mimica.stefanovic@sfb.bg.ac.rs je **po dogovoru**, a usmena **odbrana na vežbama po dogovoru**. (**svi moraju doći sa svojom grupom tada**). **Jedan student šalje prezentaciju za svoju grupu, ne svako pojedinačno**!

Ne uvažava se copy-paste postojeće literature na internetu ili prezentacija sa vežbi. Možete koristiti svu raspoloživu literaturu iz biblioteke i sa interneta, beleške sa predavanja i vežbi, odn. sve što vam je dostupno, ali napisano vašim rečima. Cilj izrade Seminarskog rada je da učite gradivo i spremate se za ispit, a rad po grupama ima za cilj razvijanje timskog rada. Grupa dobija broj bodova (0-10), a pojedinac može na usmenoj odbrani rada da poveća ili smanji broj bodova.

1. **Naslovna strana treba da sadrži**:
* Univerzitet u Beogradu, Šumarski fakultet – gornji levi ugao
* Seminarski rad i nalov teme – sredina slajda
* Ime, prezime, broj indeksa svih studenata u grupi – donja leva strana
* Beograd, maj tekuće. godine – sredina na dnu slajda

Ili sami koncipirajte izgled naslovne strane, ali da poseduje sve ove informacije.

1. **Sadržaj**
2. **Uvod** – u zavisnosti od teme, napišite šta su ksilofagni insekti ili lignikolne gljive, opšte i osnovne informacije o njihovom načinu života, ishrane, mehanizmu destrukcije drveta i slično, kako bi neko ko ne studira TMP odn. Šumarski fakultet, razumeo o čemu se radi.
3. **Razrada teme**
4. **Zaključak** – Napišite svoje mišljenje o štetnosti ksilofaga ili gljiva truležnica. Takođe napišite o merama preventivne i represivne zaštite ukoliko su temom obuhvaćene konkretne ksilofage ili truležnice (do predaje Seminarskog rada slušaćete o tome na predavanjima i vežbama).
5. **Literatura –** navodite sve izvore literature, podataka i fotografija koje ste koristili u izradi Seminarskog rada

Za sva pitanja vam stojim na raspolaganju, email-om, na konsultacijama i na vežbama.

Mimica Stefanović